གོང་དུ་བརྗོད་པ་ནང་བཞིན་སོ་མ་ལམ་ལ་ཆས་བཞིན་པའི་སློབ་མ་རྣམས་ལ་མཚོན་ན།རྩོམ་རིག་དཔྱད་བརྗོད་ནི་ལམ་སྟོན་སྒྲོན་མེ་དང་ཕྱོགས་སྟོན་འཁོར་ལོ་དང་འདྲ་བར་སློབ་མས་ཀྱག་ཀྱོག་གི་ལམ་ཕྲེང་མང་བོ་བརྒྱུད་མི་དགོས་པར།ཡར་རྒྱས་གོང་འཕེལ་དུ་འགྲོ་བའི་མྱུར་ལམ་ཡིན་ནོ་སྙམ།ང་ཚོའི་དཔེ་ཆ་དང་དུས་དེབ།ཚགས་པར་སོགས་ཀྱི་སྟེང་དུ་བཀོད་ཡོད་པའི་རྩོམ་རིག་དཔྱད་བརྗོད་ཀྱི་སྐོར་རྣམས་སློབ་མར་ངོ་སྤྲོད་དང་མཚམས་སྦྱོར།མཁོ་སྤྲོད་བཅས་བྱ་རྒྱུ་ནི་དགེ་རྒན་གྱི་འོས་འགན་དུ་འཁུམས་སོ་སྙམ།དཔེར་ན་གངས་རྒྱན་མེ་ཏོག་དང་སྦྲང་ཆར།སོ་ལྟ་དང་གཟབ་ཉན་ལྟ་བུ་ངོ་སྤྲོད་བྱེད་དགོས་པ་ཡིན།